ஏவாள் கண்ணீர் வடித்தாள். மரியோ பூரிப்படைந்தார். ஏவாள் பாவியாகிய மனிதர்களை ஈன்றெடுத்தார். மரியோ மாசு மருவற்ற இயேசுவை ஈன்றெடுத்தார். முதல் ஏவாள் கொண்டு வந்தது தண்டனை. மரியோ கொண்டு வந்தது மனித குல மீட்பு. சாவின் தொடக்கம் ஏவாள். வாழ்வின் தொடக்கம் மரியா. இரண்டாம் ஏவாள் அருள் வாழ்வைத் தருபவர் ஆனார். ஏவாளின் கீழ்ப்படியாமை மரியின் கீழ்ப்படிதலின் மூலம் அழிக்கப்பட்டது. ஏவாளின் அவிசுவாசம் மரியாவின் விசுவாசத்தினால் நலம் அடைந்தது. ‘என் ஆன்மா ஆண்டவரை ஏத்திப் போற்றி மகிழ்கின்றது” என்று ஆர்ப்பரித்து அன்று முதலாக ஏவாளின் புலம்பல்கள் முடிவு அடைந்தன.